**Τεχνητή νοημοσύνη και αληθινή ζωή: Η Αλίκη στην χώρα των ανθρώπων**

**“I am not a robot” / «Δεν είμαι ρομπότ»**

 Όταν πλοηγούμαστε στο διαδίκτυο, σε πολλές ιστοσελίδες μας ζητάνε να τικάρουμε το κουτάκι “I am not a robot”, και να αποδείξουμε ότι δεν είμαστε ρομπότ. Και βέβαια το ρομπότ μπορεί να τικάρει το κουτάκι “I am not a robot”. Θα εκτελέσει την εντολή με άμεσο τρόπο. Αυτό που ελέγχει το σύστημα είναι το πώς τικάρουμε το κουτάκι και όχι το αν μπορούμε να το τικάρουμε. Ο τρόπος εκτέλεσης της εντολής διαχωρίζει τον άνθρωπο από το ρομπότ.

**Δραστηριότητα: Πώς και δεν είμαι ρομπότ;**

* Θα ήθελα να σκεφτείτε και να σημειώσετε σε ένα φύλλο χαρτί μέχρι 3 φράσεις που απαντούν στις ερωτήσεις: Γιατί δεν είμαι ρομπότ; Πώς και δεν είμαι ρομπότ;
* Ύστερα στην τάξη θα χωριστείτε σε 4 ομάδες. Κάθε παιδί παρουσιάζει στην ομάδα του τις φράσεις που έγραψε.
* Αφού παρουσιαστούν όλες οι φράσεις στην ομάδα, κάθε παιδί διαλέγει μία φράση από αυτές που έγραψε.
* Η κάθε ομάδα σκηνοθετεί ένα σύντομο βιντεάκι, με το οποίο παρουσιάζει τις φράσεις που επέλεξε. Τα παιδιά αποφασίζουν για το πώς θα σταθούν, πώς θα κινηθούν και πώς θα πουν ή θα δείξουν τις φράσεις τους. Χρόνος προετοιμασίας περίπου πέντε λεπτά.
* Η κάθε ομάδα παρουσιάζει ό,τι έχει ετοιμάσει στην τάξη.
* Η έμφαση δίνεται στη δραστηριότητα της σκηνοθεσίας. Δεν προτείνεται η βιντεοσκόπηση των σκηνών.